ലോട്ടറിയുടെ സെറ്റ് കച്ചവടം നിയന്ത്രിക്കും കൊച്ചി: ലോട്ടറി ടിക്കറ്റുകള് നമ്ബറിന്റെ അവസാനത്തെ നാലക്കം ഒരേ രീതിയില് വരുന്ന വിധം സെറ്റാക്കി വില്ക്കുന്നത് നിയന്ത്രിക്കാന് കേരള ലോട്ടറി വകുപ്പിന്റെ നീക്കം. 12 ടിക്കറ്റിലധികം ഒരാള് സെറ്റായി വില്ക്കുന്നത് നിയമ വിരുദ്ധമാണ്. എന്നാല് എല്ലാ ജില്ലയിലും ഇത്തരം വില്പന വ്യാപകമാണെന്ന് ലോട്ടറി ഇന്റേണല് വിജിലന്സ് വിഭാഗം കണ്ടെത്തി. എറണാകുളം, കോട്ടയം, തൃശൂര്, പാലക്കാട് ജില്ലകളാണ് ഇക്കാര്യത്തില് മുന്നില്. അന്യ സംസ്ഥാന ലോട്ടറി മാഫിയയാണ് ഇതിനു പിന്നിലെന്ന് അധികൃതര് പറയുന്നു. പരിചയക്കാര്ക്ക് സെറ്റ് ടിക്കറ്റുകള് ലഭിക്കൂ. മറ്റു ജില്ലകളില് നിന്നു ലോട്ടറി എത്തിച്ച് സെറ്റാക്കിയും വില കുറച്ചും വില്ക്കുന്ന ഏജന്റുമാരുണ്ട്. ഇത്തരം ടിക്കറ്റുകള്ക്ക് സമ്മാനം ലഭിച്ചാല് നികുതിയും നല്കേണ്ട. തുക വലുതായാലും ,10,000 രൂപയില് താഴെയുള്ള പല ടിക്കറ്റുകളായിരിക്കുമെന്നതാണ് കാരണം. ഞായര് ഒഴികെ എല്ലാ ദിവസവും കേരള ലോട്ടറിയുടെ 94,20,000 ടിക്കറ്റുകളാണ് വിവിധ പേരുകളില് വില്പനയ്ക്കെത്തുന്നത്. ഇതില് 70 ശതമാനവും സെറ്റാക്കിയാണ് കച്ചവടം. ഒന്നിച്ച് ടിക്കറ്റെടുത്ത് പണം നഷ്ടമായി ആത്മഹത്യ ചെയ്തവരുമുണ്ട്. ഏജന്സി റദ്ദാക്കും സെറ്റ് ലോട്ടറി കണ്ടെത്തിയാല് ഏജന്സി റദ്ദ് ചെയ്യുന്നതടക്കമുള്ള ശിക്ഷാ നടപടികളുണ്ടാകും. പൊതുജനങ്ങള്ക്കും വിവരം നല്കാം. ടോള് ഫ്രീ നമ്ബര്: 18004258474, www.statelottery.kerala.gov.in ആര്. അനില്കുമാര്, ജില്ലാ ലോട്ടറി ഒഫീസര്,എറണാകുളം